Կորոկե

Կորոկե, պատկանում է ճապոնական խոհանոցին։ Կորոկեն կոտլետ է պատրաստված մսից, քերած կարտոֆիլից, ծովամթերքից և բանջարեղենից։ Օգտագործվում է նաև ալյուր, ձու, պաքսիմատ և ձիթայուղ։ Այն մատուցվում է ինչպես առանձին ուտեստ, այնպես էլ որպես լրացում մեկ այլ ուտեստի։ Դրանցից է, օրինակ ճապոնական քարրին։

Պատրաստման եղանակը 
Կորոկե պատրաստելու ժամանակ կարտոֆիլը կեղևով եփվում է, որից հետո պատրաստում են պյուրե։ Ձիթայուղի մեջ տապակվում է սոխը, այնուհետև աղացած միսը, որին ավելացվում է աղ, համեմունքներ և մի փոքր սերուցք։ Արդեն մի փոքր սառած պյուրեն լցոնվում է այս խճողակով, ստանում կոտլետի տեսք, այնուհետև թաթախվում ալյուրի մեջ, հետո հարած ձվի մեջ, հետո պաքսիմատի մեջ և նոր միայն տապակվում առատ ձիթայուղով։ Այն տապակվելով է միջին ջերմաստիճանում, ստանալով ոսկեդարչնագույն տեսք արդեն համարվում է պատրաստ։ Պատրաստի կորոկեն դասավորվում է նախ անձեռոցիկի վրա, որպեսզի ավելորդ ձիթայուղը ներծծվի և նոր միայն մատուցվում։ (Ճապոնացիները կարծում են, որ ուտեստի վրա ավելորդ յուղի գոյությունը նշան է վատ խոհարարության)։ Կորոկեն դրսից պետք է լինի շատ փխրուն, ներսից շատ փափուկ։

Ճապոնական խոհանոց
Կարտոֆիլով ուտեստներ